Γεια σας. Ονομάζομαι Ντέρεν Μπράουν.
Ξεκίνησα την τηλεοπτική μου καριέρα στη Βρετανία
παρουσιάζοντας ψυχολογικές ψευδαισθήσεις,
που μέσα σε δύο δεκαετίες, οδήγησαν σε μεγάλη περιέργεια
για το τι σημαίνει να είσαι άνθρωπος.
Η εκπομπή που θα παρακολουθήσετε αποτελεί πείραμα κοινωνικής συμμόρφωσης
με ένα ανυποψίαστο μέλος του κοινού
που δεν γνωρίζει ότι συμμετέχει σε εκπομπή.
Το ερώτημα που σκεφτόμαστε είναι απλό.
Μπορούμε να χειραγωγηθούμε,
μέσω των γνωστών δυνάμεων κοινωνικής πίεσης, για να δολοφονήσουμε;
Καλώς ήλθατε στο Push.
Σήκωσε το τηλέφωνο και κάνε όπως ακριβώς κάναμε στην πρόβα.
Εδώ Μπέικχαους. Είμαι ο Γκρεγκ.
Είμαι ο επιθεωρητής Μονρό, της Αστυνομίας του Χάρτφορντσαϊρ.
Έχετε μια κυρία γύρω στα 25,
αδύνατη, με μαλλί πλεξούδα κι ένα μεγάλο κόκκινο καρότσι;
Μια στιγμή, παρακαλώ.
Ευχαριστώ.
Ναι, εδώ είναι.
Εντάξει, η γυναίκα αυτή είναι γνωστή απαγωγέας παιδιών.
Αυτό το μωρό δεν είναι δικό της.
Πρέπει να την απομακρύνουμε από το καρότσι, με τη βοήθειά σου.
Εντάξει.
Σε ευχαριστώ, Γκρεγκ. Έχεις κινητό;
Ναι.
Μου δίνεις τον αριθμό, παρακαλώ;
Μην κλείσεις το τηλέφωνο. Θα σε καλέσω και στο κινητό σου.
Σε παίρνω τώρα.
Γκρεγκ, επιθεωρητής Μονρό και πάλι.
Συνέχισε να μιλάς.
Τοποθέτησε το σταθερό τηλέφωνο δίπλα στην καφετιέρα.
Ναι.
Θέλω να πλησιάσεις τη γυναίκα
και να της πεις ότι τη ζητάνε στο τηλέφωνο, εντάξει;
Εσύ να μείνεις κοντά στο καρότσι.
Μπορώ να το κάνω αυτό.
Σ' ευχαριστώ.
Με συγχωρείτε. Σας ζητάνε στο τηλέφωνο.
Εντάξει.
Το τηλέφωνο είναι εκεί.
Πιάσε το καρότσι και βγες έξω.
Πρέπει να πάμε το μωρό σε ασφαλές μέρος. Απλώς βγες έξω από το καφέ.
Συνέχισε να περπατάς. Προχώρα προς τον κεντρικό δρόμο.
Περίεργο που το κάνω εγώ αυτό.
Προχώρα.
Βγήκα έξω, αλλά μου φαίνεται περίεργο.
Έχω το μωρό κάποιου άλλου. Δεν μου αρέσει αυτό.
Τομ, μόλις έπεισες κάποιον να αρπάξει ένα μωρό.
Πες μου, πώς νιώθεις;
- Ήταν φριχτό. - Αλήθεια;
- Σκέτη φρίκη. - Εντάξει...
Καλά τα κατάφερες.
Αν και αυτά που σχεδιάζουμε θα είναι πολύ χειρότερα.
ΝΤΕΡΕΝ ΜΠΡΑΟΥΝ: ΤΟ ΠΕΙΡΑΜΑ PUSH
Ο άνθρωπος που έκανε την κλήση δεν είναι αστυνομικός.
Είναι ηθοποιός.
Το ίδιο και η γυναίκα στο καφέ,
ενώ το μωρό ήταν ένα αληθοφανές ομοίωμα.
Αλλά ο υπάλληλος ήταν αληθινός και δεν είχε ιδέα,
μέχρι που η ομάδα μου τον βρήκε και του εξήγησε.
- Δεν είναι αληθινό. - Δεν έβλεπα!
Ήμουν τελείως πανικοβλημένος.
Είναι πανεύκολο να προσποιηθεί κάποιος
μια μορφή εξουσίας, όπως έναν αστυνομικό,
και να ζητήσει από έναν ξένο να κάνει κάτι που κανονικά δεν θα έκανε.
Είναι ένα ακραίο παράδειγμα κοινωνικής συμμόρφωσης, μέσω εντολών.
Να κάνεις κάτι επειδή κάποιος λέει ότι είναι σωστό.
Η εξουσία πηγάζει από ένα άτομο, από ομάδα ομοϊδεατών,
ή από μια ιδεολογία.
Να μην είστε τόσο καλοί.
Μπορεί να διατηρεί τη δημόσια τάξη,
αλλά και να ωθήσει κάποιον να διαπράξει φρικαλεότητες.
Η κοινωνική συμμόρφωση είναι μέρος της ζωής.
Η εξέλιξη μάς έμαθε ότι είμαστε πιο ασφαλείς σε ομάδα,
αλλά αξίζει να γνωρίζουμε τους κινδύνους, σήμερα περισσότερο από ποτέ.
Σχεδίασα ένα πείραμα για να διερευνήσω τα όρια αυτού
του χαρακτηριστικού της ανθρώπινης φύσης και είναι το εξής:
Μπορεί η κοινωνική συμμόρφωση να χρησιμοποιηθεί
για να κάνει κάποιον να σπρώξει
έναν ζωντανό άνθρωπο με σάρκα και οστά στον θάνατό του;
Για να στήσω το πείραμα,
χρειαζόμουν ομάδα με συγκεκριμένες ικανότητες.
Καλλιτέχνες ειδικών εφέ.
Γεια σου, Ντέιβ. Χαίρομαι...
Συντονιστή κασκαντέρ.
Έχω ένα σχέδιο κατά νου...
Και μια ομάδα επαγγελματιών ηθοποιών.
Προσπαθούμε να πείσουμε κάποιον να σκοτώσει άνθρωπο;
Ναι, αυτό ακριβώς κάνουμε.
Έπειτα χρειαζόμουν έναν εντυπωσιακό χώρο.
Και μια πιστευτή ιστορία.
ΩΘΗΣΗ - ΠΑΣΗ ΘΥΣΙΑ
Είμαι ο Ντέιβιντ Τέναντ.
Με μεγάλη χαρά υποστηρίζω απόψε την ΩΘΗΣΗ
και το εξαιρετικό έργο της.
Σκηνικό του πειράματος,
η παρουσίαση της φιλανθρωπικής οργάνωσης νέων "ΩΘΗΣΗ",
όπου θα παρευρίσκονταν εύποροι ευεργέτες.
Αποκορύφωμα της βραδιάς, μια δημοπρασία για συγκέντρωση χρημάτων.
Έπεισα κάποια διάσημα πρόσωπα να μαγνητοσκοπήσουν τις ευχές τους.
Στηρίζω την ΩΘΗΣΗ.
Η ΩΘΗΣΗ κάνει εκπληκτικό έργο.
Είναι νεοσύστατη και χρειάζεται ώθηση.
Όλα έχουν σχεδιαστεί ώστε να φαίνεται σαν ένα σημαντικό γκαλά.
Φυσικά, είναι όλα απάτη.
Υπάρχουν πάνω από 50 κρυφές κάμερες σε όλο το κτίριο.
Εβδομήντα ηθοποιοί θα παίξουν
ένα διεξοδικά σχεδιασμένο και προβαρισμένο σενάριο.
Και τους καθοδηγώ μέσω ακουστικών από ένα μυστικό δωμάτιο μέσα στο κτίριο.
Εντάξει, έτοιμοι όλοι; Ξεκινάμε.
72 ΛΕΠΤΑ ΜΕΧΡΙ ΤΗΝ ΩΘΗΣΗ
Η εκπομπή ασχολείται με το πόσο πρόθυμα παραδίδουμε τα ηνία της ζωής μας, συνεχώς,
και τους κινδύνους όταν χάνεις τον έλεγχο.
Να τος. Έρχεται.
Γεια σας. Μπορώ να βοηθήσω;
- Ματ, Κρις. - Ματ, Κρις.
Άλεξ, υποδιευθύντρια στην ΩΘΗΣΗ.
Έρχονται, Τομ.
Όλα αυτά έχουν στηθεί για να χειραγωγηθεί αυτός ο άντρας,
που δεν γνωρίζει ότι κινηματογραφείται.
Θα συναντηθεί με τον διοργανωτή και θα δικτυωθεί κατά την εκδήλωση.
Κύριοι, πώς είστε;
Ματ, χαίρομαι που σε βλέπω. Ευχαριστώ που ήρθες. Κρις!
- Καλά; - Χαρά μου.
Θα φέρω ποτά.
Αυτός είναι ο Κρις Κίνγκστον.
Είναι ένας 29χρονος εργένης
και συνδιευθύνων τυπογραφείου και σχεδιαστικής εταιρείας.
Ένας αξιοπρεπής συνηθισμένος άνθρωπος που χαίρεται τη ζωή του.
Είναι κομπιουτεράς
και θεωρεί τη δουλειά και τους φίλους ό,τι καλύτερο έχει στη ζωή.
Εκ πρώτης όψεως, δεν είναι το είδος ανθρώπου
που θα έσπρωχνε κάποιον από μια στέγη.
Είναι εδώ με τον συνέταιρό του, τον Ματ,
που γνωρίζει για το πείραμα και θα σηκωθεί να φύγει...
Μου δίνεις το κινητό σου; Δεν έχω μπαταρία.
...παίρνοντας το κινητό του Κρις.
Κάτι συνέβη στο σπίτι.
- Συγγνώμη. - Μην το συζητάς.
- Ναι... - Ευχαριστώ, φίλε.
Η πρώτη στιγμή κοινωνικής συμμόρφωσης πλησιάζει τώρα.
Μην ξεχνάτε ότι θα οδηγηθούμε στο σημείο να σπρώξει κάποιον από τη στέγη.
Αλλά ξεκινάμε με λουκανικοπιτάκια.
- Όταν σε γνώρισα... - Τομ, συγγνώμη που ενοχλώ.
Πρόβλημα με την τροφοδοσία. Ήρθαν τα καναπεδάκια με κρέας,
αλλά τα χορτοφαγικά βρίσκονται, για κάποιο λόγο, σε άλλο όχημα.
Λυπάμαι. Το αφήνω πάνω σου.
Δεν πειράζει.
Όχι, έχω εύκολη λύση.
Κρις, πάρε τα μισά από αυτά και βάλε τα εκεί.
Ναι, μου κάνει.
Ελπίζουμε ο Κρις να ακολουθήσει την πρώτη εντολή του Τομ,
με τα σημαιάκια που γράφουν "χορτοφαγικό".
Βλέπεις τα σημαιάκια χορτοφάγων; Μπήξε τα εκεί.
- Δώσε μου κι εμένα. - Αλήθεια;
Το κάνει;
Ωραία.
Δεν αντέδρασε.
Με χαρά έβαλε στα λουκανικοπιτάκια λάθος ετικέτες
που τα δείχνουν σαν χορτοφαγικά, ενώ ξέρει καλά ότι δεν είναι.
Είναι γνωστή ως τεχνική "του πρώτου βήματος".
Κάνεις μια μικρή χάρη σε κάποιον
και είναι πιο πιθανό να του κάνεις κάτι μεγαλύτερο.
Θα είναι όλοι τύφλα στο μεθύσι. Δεν θα το καταλάβουν.
Αν και ο Κρις νομίζει ότι έχει έρθει για να δικτυωθεί,
είναι εδώ επειδή απάντησε σε ένα τουίτ μου πριν από δύο μήνες.
Πάνω από 2.000 άτομα ζήτησαν να εμφανιστούν στην εκπομπή μου.
Όπως η Λόρα.
Σκέφτηκα ότι ήταν κάτι καλό.
Να κάνω κάτι που δεν είχα ξανακάνει ποτέ.
Ο Μάρτιν.
Μέρος της δουλειάς μου είναι να βοηθάω ανθρώπους,
όχι φροντίζοντάς τους, αλλά εξηγώντας τους διάφορα.
Η Χάνα.
Σκέφτηκα, γιατί όχι;
Συνήθως δεν κάνω πράγματα ώστε να εκτεθώ. Αυτό διαφέρει.
Και ο Κρις.
Πρώτη φορά συμμετέχω σε κάτι τέτοιο. Νιώθω κάπως αγχωμένος.
24 φιναλίστ, σε διαφορετικές μέρες, κλήθηκαν να συμπληρώσουν αιτήσεις.
Στην ουσία, λάμβαναν μέρος σε τεστ συμμόρφωσης.
Οι τρεις άνθρωποι αριστερά είναι ηθοποιοί.
Θα σηκώνονται ή θα κάθονται όταν ακούνε αυτόν τον ήχο.
Όλοι οι άλλοι που βρίσκονται εδώ είναι κανονικοί υποψήφιοι.
Η μόνη οδηγία που έχουν λάβει είναι να συμπληρώσουν την αίτηση.
Η ομάδα μου κι εγώ παρακολουθούσαμε από άλλον χώρο.
Όσο πιο συμμορφωμένος είναι κάποιος,
τόσο πιο πολύ κοιτάζει άλλους για να δει πώς να φερθεί.
Αυτή είναι η θέση σου.
Όσο πιο πολλοί, τόσο μεγαλύτερη η πίεση να ακολουθήσεις.
Σε αυτή την περίπτωση, να σταθείς...
ή να καθίσεις.
Όσοι δεν ακολούθησαν το πλήθος...
απομακρύνθηκαν.
Πρέπει να φύγει η Έιμι, δυστυχώς.
Έιμι. Έλα μαζί μου.
Μόλις είχαμε απαρτία...
ξεφορτωθήκαμε τους ηθοποιούς.
Έμεινε ένα δωμάτιο με συμμορφωμένους ανθρώπους.
Που σηκώνονταν και κάθονταν,
παρότι κανείς δεν τους είχε πει να το κάνουν.
Γεια σας.
Γεια.
Η τελική τετράδα.
Χάνα, Λόρα, Μάρτιν και Κρις.
- Είναι το φαβορί. - Ναι.
Αυτός είναι.
Είπαμε σε όσους έκαναν αίτηση, μαζί και στον Κρις,
ότι δεν είχαν επιλεγεί για την εκπομπή, ώστε να μην υποψιαστεί κανείς τίποτα.
Το πείραμα έχει αρχίσει.
Ο Κρις θα συναντήσει τον πιο σημαντικό καλεσμένο, τον Μπέρνι.
Γεια.
- Πάλι συγγνώμη. Ήρθε ο Μπέρνι. - Ήρθε;
Να τον φέρω εδώ ή θα βγεις έξω;
Ερχόμαστε σε δύο δευτερόλεπτα.
- Έγινε. - Ευχαριστώ, Άλεξ.
Η ευκαιρία σου.
Δικτυώσου, γνώρισέ τον.
Σίγουρα.
Ο Μπέρνι όχι μόνο δώρισε τα περισσότερα για τη δημοπρασία,
αλλά θα βάλει και 5 εκατομμύρια.
Αλήθεια;
Ναι, τόσο σοβαρός και σημαντικός είναι.
Πρέπει να τον καλοπιάσουμε.
Χωρίς τα λεφτά, δεν έχουμε κέντρα,
και χιλιάδες παιδιά δεν θα έχουν την ευκαιρία τους.
Ναι, κατάλαβα.
- Έτοιμος; - Ναι.
Άφησέ το, θα σου φέρω άλλο.
Πάρε αυτό.
Θα πάρω το άλλο. Έχει ένα τραπεζάκι
ακριβώς απ' έξω, για να τα ακουμπήσουμε.
60 ΛΕΠΤΑ ΜΕΧΡΙ ΤΗΝ ΩΘΗΣΗ
Στα αριστερά, θα βρεις ένα τραπέζι.
Ένα άδειο θέλουμε. Ναι, να τα ακουμπήσουμε εκεί.
Ο Μπέρνι.
- Μπέρνι. - Τι κάνεις;
Χαίρομαι που σε βλέπω.
Όχι, είμαι εδώ επειδή το θέλω.
Γνώρισες την Άλεξ, την υπο...
Θα μετακινήσεις το αυτοκίνητό μου;
- Μόνο μην το γρατζουνίσεις. - Θα προσπαθήσω.
Μπέρνι, αυτός ο τύπος είναι γκουρού στην τεχνολογία.
- Μάλιστα. - Ο Κρις.
- Χαίρω πολύ. - Είσαι κομπιουτεράς;
- Ναι. - Μάλιστα.
Ο Κρις δεν είναι καλά ντυμένος όπως όλοι οι άλλοι.
Επίτηδες δεν ενημερώθηκε ότι ήταν βραδιά με επίσημο ένδυμα,
οπότε, με το πουκαμισάκι,
θα νιώθει κατώτερος από όλους τους άλλους.
Να σου βάλουμε ένα ποτό;
- Ναι, τι έχουμε; - Τι θέλεις;
Έχουμε κρασί, σαμπάνια.
Η σαμπάνια είναι καλή αρχή.
Τέλεια. Ένα νεύμα του Τομ, και ο Κρις φέρνει τη σαμπάνια,
που δεν είναι καν η δουλειά του.
Θεέ μου, μην το φάτε αυτό... Ευχαριστώ.
Είδε τον Μπέρνι να παίρνει ένα λουκανικοπιτάκι.
Δεν είπε τίποτα, που σημαίνει ότι είναι συνεργός,
κατά κάποιον τρόπο, σε μια απάτη με τον Τομ.
Και πάλι, είναι ένας τρόπος χειραγώγησης.
Δεν αργούμε.
Θα ήθελα να σε ξεναγήσω,
να δεις τι κάναμε.
Να ανέβεις στην ταράτσα.
- Κρις, πιάνεις την τσάντα του; - Ναι, φυσικά.
Αυτές είναι μικρές πράξεις υπακοής, λάθος ετικέτες,
τον στέλνουν να φέρει σαμπάνια και την τσάντα του Μπέρνι,
αλλά θα κλιμακωθούν μέχρι το σημείο που θα πουν στον Κρις
να σπρώξει κάποιον από τη στέγη.
Είναι εδώ απ' έξω. Πρέπει να περιμένουμε.
Το σχέδιο να φέρουμε τον Κρις απόψε τέθηκε σε εφαρμογή
λίγο μετά την επιλογή του στο τεστ με το κουδούνι.
Ο ηθοποιός Τομ, σε ρόλο διευθυντή της οργάνωσης,
προσέγγισε την εταιρεία του Κρις για τη δημιουργία εφαρμογής δωρεών.
Είμαι ο Τομ Μονρό. Ο διευθυντής.
- Κρις. - Χαίρω πολύ.
Η φιλανθρωπική οργάνωση ονομάζεται "Σχέδιο Αστικής Κοινωνικής Ευτυχίας"
ή "ΩΘΗΣΗ", όπως την αποκαλούμε.
Το σημαντικό είναι ότι θεμελιώνουμε,
χτίζουμε πραγματικά αυτά τα κέντρα.
Σκοπός της συνάντησης ήταν να εδραιώσει φιλικό κλίμα
και να παρουσιαστεί ως ισχυρό στέλεχος
που ακούει προσφορά για συνεργασία.
Αν σας δώσουμε τρεις επιλογές;
Η πρώτη επιλογή θα είναι πλήρης, θα τα έχει όλα...
Και να προσκαλέσει τον Κρις να δικτυωθεί με τους επισήμους τη βραδιά του γκαλά.
Θα ήθελα να έρθετε στην παρουσίαση.
Γιατί αν μπορέσετε να έρθετε, όλοι οι άλλοι
θα είναι εκεί.
Πρέπει να φύγω.
- Ευχαριστώ πολύ. - Χάρηκα για τη γνωριμία.
52 ΛΕΠΤΑ ΜΕΧΡΙ ΤΗΝ ΩΘΗΣΗ
Ο Κρις ακολουθεί ευσυνείδητα τον Τομ και τον Μπέρνι.
Ανεβαίνει στην ταράτσα που βλέπει προς το προτεινόμενο κέντρο.
Εκεί πάνω, ο Μπέρνι συστήνεται στα στελέχη
που βασίζονται στη γενναιόδωρη προσφορά του.
Να σας συστήσω. Μπέρνι.
- Από εδώ ο Γιουτζίν. - Γεια.
Είναι επικεφαλής της κατασκευαστικής.
- Μπέρνι, γεια. - Γιουτζίν...
- Πρέπει να γνωρίσεις κι αυτόν. - Γκρέιαμ Ντίξον, οικονομικός διευθυντής.
Ο Κρις θα βιώσει μια μικρή σύμπτωση.
Ο Γιουτζίν θα πει ότι έχουν το ίδιο επώνυμο.
Γιουτζίν Κίνγκστον. Γεια.
- Κρις Κίνγκστον. - Γεια.
Αυτά σε φέρνουν πιο κοντά.
Θα αποδειχθεί σημαντικό στο τέλος.
Γνώρισε και κάποιους που εργάζονται για τον Γιουτζίν.
Έχουμε τον Μαρκ και τον Ρέι.
Όσο ήταν εκεί, είδε τον Μπέρνι να κάθεται στα κάγκελα για να καπνίσει.
- Κύριε Ράιτ. - Εντάξει, μη με σπρώχνεις.
Φαίνεται περίεργο κι επικίνδυνο, αλλά είναι πολύ σημαντικό
να τον δει ο Κρις να το κάνει και να το θυμάται μετά.
- Εντάξει. - Σας ευχαριστώ. Ευχαριστώ πολύ.
Οι τύποι στην ταράτσα θα μείνουν εκεί για να δείχνουν σε καλεσμένους τη θέα.
Τώρα, στην αίθουσα δημοπρασίας,
ο Κρις ακούει τον Μπέρνι να προβάρει τον λόγο του,
που θα εκφωνήσει σε λίγο στο κοινό.
"Δεν έχω δικά μου παιδιά, κι αυτό είναι αλήθεια, εντελώς αλήθεια,
αλλά τώρα, χάρη στην ΩΘΗΣΗ, νιώθω σαν να έχω χιλιάδες".
- Μπορείς...; - Ναι, φυσικά.
Θα κλείσω με ένα αστείο.
Τι είναι μεγάλο, ακάλυπτο και απογοητεύει πολλά παιδιά;
- Δεν ξέρω, Μπέρνι. - Όχι, μη...
Τι είναι μεγάλο, ακάλυπτο και απογοητεύει πολλά παιδιά;
Η ακάλυπτη επιταγή μου.
Αυτό είναι το αστείο κι αυτός γελάει, ενώ εσύ όχι.
Συγγνώμη, εγώ φταίω. Σε διέκοψα.
Χέσ' το, εγώ...
Μπέρνι, αν θες να κάνεις διάλειμμα, έχουμε γραφείο.
- Έχει και νερό. - Ναι, θα το ήθελα.
Κρις, θα πάρεις το πανωφόρι και την τσάντα του
να τα αφήσεις στο γραφείο;
Ο Κρις είναι πλέον τελείως δουλικός.
Ακολουθεί εντολές, κουβαλάει τσάντες, γελάει με αποτυχημένα αστεία.
Εκεί ακριβώς τον θέλαμε.
Είναι στο σωστό σημείο γι' αυτό που πρόκειται να συμβεί.
Τα αντικείμενα για τη δημοπρασία.
Με την ησυχία σου. Θα έρθουμε να σε φωνάξουμε.
Ο Κρις κι εγώ θα πάμε να πάρουμε ένα ποτάκι.
Όχι. Άσε τον Κρις να καθίσει εδώ, σε περίπτωση που χρειαστώ...
Εδώ τα πράγματα θα αρχίσουν να γίνονται περίεργα.
Ο Μπέρνι θα αρχίσει να δείχνει αγχωμένος και σε σύγχυση,
σε σημείο που θα συμβεί κάτι τρομερό.
- Είδες το φυλλάδιο; - Όχι ακόμα...
- Αυτά είναι που πουλάμε. - Μάλιστα.
Ένα χρυσό βικτοριανό βραχιόλι 18 καρατίων, με τιμή εκκίνησης 3.000 λίρες.
Δεν μπορεί να είναι σωστό... Εδώ κοίτα.
Μπέρνι, μίλα στη μηχανή υπαγόρευσης.
Σου...
ξεφυλλίζω τον κατάλογο δημοπρασίας για την ΩΘΗΣΗ,
και όλες οι τιμές... Για ένα μεγάλο γιαπωνέζικο βάζο,
του 1890, έχει τιμή εκκίνησης τις 2.000 λίρες!
- Δεν μπορείς να χρεώσεις 2.000 λίρες. - Έχουν γίνει κρατήσεις;
Είναι φιλανθρωπία, αλλά πρέπει να μαζέψουν λεφτά,
όχι να τα χαρίσουν.
Φυσικά, ναι.
Τι; Δεν καταλαβαίνω γιατί είναι όλα...
- Εδώ είναι διαφορετικό. - Τι;
- Τιμή εκκίνησης οι 20.000 λίρες. - Καλύτερα.
Και το βραχιόλι ξεκινάει στις 12.000 λίρες.
Τότε τι διάολο είναι αυτό;
Καμιά παλιά έκδοση. Θα το ξεφορτωθώ.
Όχι, θέλω να... Να μιλήσουμε με...
- Τον Τομ; - Τον Τομ.
Να τα πούμε με τον Τομ.
Ανοησίες. Υποστήριξέ με. Φέρε το άλλο... Όχι, άφησέ τα αυτά.
Να το αφήσω εδώ;
Πες του ότι είναι 20.000, όχι 2.000. Είναι 20.000... Τομ;
Ναι, Μπέρνι.
Κοιτάζαμε το φυλλάδιο
και υπάρχουν πολλά που δεν καταλαβαίνουμε.
Εντάξει, ξεκινάμε.
Υπάρχουν δύο. Εσύ έχεις το σωστό.
Μεγάλο γιαπωνέζικο βάζο. Τιμή εκκίνησης 2.000, αντί για 20.000.
Το άλλο εκεί μέσα είχε υψηλότερη τιμή.
Είναι στις 2.000, ενώ είχες πει 20.000.
- Πάω να κοιτάξω... - Όχι, μείνε εδώ.
Γιατί είναι...; Γιατί είναι λάθος;
Θα μιλήσω στον δημοπράτη. Θέλω να...
Μπέρνι, του μίλησες και βοήθησες να αποφασίσει τις τιμές.
- Δεν θυμάμαι τίποτα. - Εντάξει.
Αν δεν το έχεις καταγράψει, δεν συνέβη.
- Έχω το μέιλ. - Το αυτοκίνητό μου;
- Το αυτοκίνητό σου; - Εκείνη το πήρε, και...
Μπέρνι, θα το φέρουμε μόλις τελειώσεις τον λόγο σου.
Και γιατί... Κάποιος μίλησε για μπλε χαλί κι αυτό είναι τελείως...
Μπέρνι!
Είσαι καλά, Μπέρνι;
Εντάξει, Μπέρνι. Πώς μπορώ να σε βοηθήσω;
Χάπια.
Χάπια. Πού είναι;
Κρις, θα καλέσω ασθενοφόρο. Ψάξε στην τσάντα και στο πανωφόρι του.
Βρες τα και φέρ' τα εδώ.
Μπέρνι;
- Είναι νεκρός; - Πέθανε, φίλε.
49 ΛΕΠΤΑ ΜΕΧΡΙ ΤΗΝ ΩΘΗΣΗ
Κάλεσες ασθενοφόρο;
- Είναι νεκρός, φίλε. - Ναι, το ξέρω, αλλά και πάλι.
Στάσου ένα λεπτό.
Να του κάνεις καρδιοαναπνευστική αναζωογόνηση.
Ξέρω να κάνω.
Προσπάθησα. Είναι νεκρός.
Θα φωνάξεις κάποιον;
Μια στιγμή. Δώσε μου λίγο χρόνο.
Κρις, βάλε στο γραφείο την τσάντα και το παλτό του.
Να πάρω μια ανάσα.
Λυπάμαι, Μπέρνι.
Άκου, σε λίγο θα μπουν μέσα 70 άτομα, εντάξει;
Πάρε αυτά τα δύο κι άφησέ τα στο τραπέζι.
Ο λόγος του.
Στο τραπέζι.
Έρχονται 70 άτομα εδώ. Δεν πρέπει να το δουν αυτό.
Πιάσε τα πόδια του, από τα γόνατα.
Κρις, πρέπει να με βοηθήσεις.
Πιάσ' τον από τα γόνατα. Συγγνώμη, Μπέρνι.
Τον κρατάς;
- Είσαι καλά; - Ναι.
Να τον βάλουμε στο γραφείο.
Δεν μπορούμε να τον αφήσουμε εκεί.
Απλώς να τον βγάλουμε από τη μέση.
Τον βγάζουν από την αίθουσα. Κουβαλάει ένα πτώμα
χωρίς αμφισβήτηση. Αυτό είναι καλό.
Θεέ μου... Συγγνώμη, Μπέρνι.
Εντάξει, να τον πάμε μέσα. Μέσα.
- Εντάξει. - Εδώ;
Άφησέ τον εδώ για λίγο. Εντάξει.
Να βάλουμε κάτι κάτω από το κεφάλι του;
- Κρις; - Ναι.
Μπράβο, φιλαράκι. Μπράβο.
Λοιπόν.
Δεν είναι το τι έκανα, αλλά...
Θα καλέσουμε κάποιον;
Έρχεται κόσμος, εντάξει;
Ηρέμησε. Θα καλέσουμε κάποιον, αλλά όχι αμέσως.
- Καλά. - Δεν μπορεί να μείνει εκεί.
Λοιπόν... Τι υπάρχει σε εκείνο το κιβώτιο, Κρις;
- Δεν γίνεται να μπει εκεί. - Πες μου.
Δώρα, παρουσιάσεις, και...
Άδειασέ το και ακούμπησέ τα στο τραπέζι.
Πες μου ότι δεν θα τον βάλουμε εκεί.
Όταν τελειώσουμε, θα γυρίσουμε να τον πάρουμε.
Κρις, αφορά την οργάνωση,
αφορά τα λεφτά, αφορά τα παιδιά.
Δεν έχει να κάνει με λεφτά. Ένας άνθρωπος πέθανε απόψε.
Είναι η κληρονομιά του Μπέρνι. Ήθελε να βοηθήσει νέους.
Πρέπει να το κάνουμε αυτό.
Θα αφήσουμε τον Μπέρνι στην ησυχία του,
με λίγη αξιοπρέπεια, και μετά τη δημοπρασία,
θα έρθω να τον βρω και θα έχει πάθει καρδιακή προσβολή.
Τα παιδιά θα πάρουν τα λεφτά τους κι όλοι θα είναι εντάξει.
- Ο Μπέρνι δεν είναι εντάξει. - Ασφαλώς όχι.
Δεν είναι αξιοπρέπεια το κιβώτιο. Σε παρακαλώ.
Κοίταξε, Κρις. Πάει ο Μπέρνι.
Εμείς μόνο θα φροντίσουμε να μην ακυρωθεί το αποψινό.
Ποιος θα βγάλει λόγο; Περιμένουν τον Μπέρνι.
Άνοιξε το κιβώτιο.
Εντάξει.
Πιάσε τα πόδια του.
Μπέρνι, θα σε αφήσουμε εδώ ως το τέλος της δημοπρασίας.
Πάμε.
Πάμε. Αυτό είναι μόνο... Με το μαλακό, ακούμπησέ τον.
Σιγά σιγά, φτάσαμε στο σημείο ο Κρις να κρύβει ένα πτώμα σε ένα κιβώτιο,
χωρίς να μπορεί να το σταματήσει.
Σταδιακά, ανεβάζουμε την ένταση.
Πάω μέσα και θα γυρίσω να σε πάρω, εντάξει;
Θα πάρεις την οικογένεια. Κι αν εμφανιστούν, τι κάνουμε;
Κοίτα.
Είναι αργά. Θα καλούσα ασθενοφόρο, αλλά είναι νεκρός.
Το ασθενοφόρο δεν θα βοηθήσει.
- Ψυχραιμία, Κρις. - Εντάξει.
- Ψυχραιμία, εντάξει; - Εντάξει.
- Ναι. - Δεν κάνεις κάτι κακό εδώ.
Εντάξει; Θα τακτοποιήσουμε τον Μπέρνι μετά.
Άλεξ, μπες μέσα.
Γεια σου, Τομ. Ο Νίκολας θα αργήσει λίγο.
Εντάξει.
Ρωτάει αν μπορεί να παρκάρει στο πάνω πάρκινγκ.
- Ναι, μια χαρά, ναι. - Ναι, μπορείς, Νίκολας.
Κανένα πρόβλημα. Τα λέμε σε λίγο. Αντίο.
Ήθελα αυτό το χαρτί. Τα παρκαρισμένα οχήματα είναι εφιάλτης.
Σαν να μαζεύονται πολλά. Τέλος πάντων, το βρήκα.
Χριστέ μου. Έχω... Να καθίσω μια στιγμή. Πιάστηκαν τα πόδια μου.
Το κλειδί του Μπέρνι.
- Δώσ' το εδώ. - BMW. Πολύ καλή.
Η Ταμάρα δεν θα καθίσει με τη Βερόνικα. Τσακώθηκαν.
- "Έχω μεγαλύτερο σκάφος". - Άλεξ, ανάλαβέ το εσύ.
Μην αναφέρεις το Μιλάνο. Κάθονται στο τραπέζι 3.
- Καλώς. - Τα λέμε σε λίγο.
Τα λέμε.
- Ο κόσμος μαζεύεται. - Θα πάμε μέσα σε λίγο.
Βλέπετε ότι είναι τελείως...
Δεν είναι χαρούμενος.
Θα πάμε στη δημοπρασία τώρα.
- Ειλικρινά, δεν είναι θέμα. - Τομ, συγγνώμη.
- Νίκολας, δημοπράτης. - Πολλή κίνηση.
- Γεια σου, Νικ. - Και το παρκάρισμα...
Θα είσαι ο Μπέρνι, γεια.
- Γεια. - Γεια.
- Μπορώ να σου μιλήσω; - Ναι.
Τον πέρασε για τον Μπέρνι, τον νεκρό,
και αυτή η παρεξήγηση θα φουντώσει.
- Έχει βάλει πολλά μαζί. - Ναι.
Για τη δημοπρασία, το αφήνω πάνω σου.
Αν μιλήσεις στην Άλεξ, θα βρει κάποιον να το κάνει για εσένα.
- Έχω δυο λεπτά να ετοιμαστώ; - Ναι.
- Τα λέμε σε ένα λεπτό, Τομ. - Σε ευχαριστώ.
- Ξέρει ότι δεν είμαι ο Μπέρνι; - Παίξε μπάλα τώρα.
- Κανείς δεν ξέρει τον Μπέρνι. - Αυτό δεν γίνεται.
- Έκανε λάθος, εντάξει; - Καλά.
Τίποτα παραπάνω. Έτοιμος;
- Έτοιμος. - Εντάξει, ας...
Κράτα. Σε χρειάζομαι να αντέξεις.
Θα 'μαι δίπλα σου;
Φυσικά. Δεν θα σε παρατήσω.
Η δημοπρασία ξεκινάει σε λίγο.
Ο Κρις βοήθησε τον Τομ να βάλει το πτώμα του Μπέρνι σε κιβώτιο.
Επιπλέον, τον πέρασαν για τον Μπέρνι,
και ανησυχεί, ευνόητα, ότι θα είναι πρόβλημα,
γιατί δεν θέλει να προσποιηθεί τον Μπέρνι.
Μόλις μπήκαν στη δημοπρασία.
Η κατάσταση θα συνεχίσει να κλιμακώνεται.
Ο Κρις πρέπει να συμπεριφερθεί φυσιολογικά σε μια αίθουσα γεμάτη καλεσμένους
που ήρθαν για συγκεκριμένο σκοπό.
Είναι πολύ πιθανότερο να συμμορφωθείς κοινωνικά
σε χώρο γεμάτη ξένους. Τα πάντα για να ταιριάξουμε.
Η ΩΘΗΣΗ δεσμεύεται
να βελτιώσει τη ζωή πολλών νέων ανθρώπων
που υποφέρουν από τις δυσκολίες της σύγχρονης κοινωνίας.
Είναι σπουδαίο που ενθαρρύνουν τον κόσμο να σηκωθεί από την καρέκλα
και να δοκιμάσει νέα πράγματα.
Ευχαριστούμε, ΩΘΗΣΗ, για το έργο σου να αλλάξεις τη ζωή τόσων πολλών
μη προνομιούχων παιδιών και εφήβων.
Είμαι ο Ντέιβιντ Τέναντ. Με μεγάλη χαρά
υποστηρίζω απόψε την ΩΘΗΣΗ
και το εξαιρετικό έργο της.
Πολλές διασημότητες πρόσφεραν υποστήριξη και τις ευχές τους.
Ξέρουν ότι είναι ψεύτικη οργάνωση, ότι δεν είναι αληθινή.
Οι περισσότεροι ήταν καλεσμένοι στις εκπομπές μου,
και αναρωτιέμαι αν ο Κρις θα κάνει τη σύνδεση.
Προσθέτουν κύρος αλλά και πίεση στον Κρις
να μη μιλήσει και απλώς να ακολουθήσει.
Να κάνουμε τη χώρα καλύτερη.
Είναι νεοσύστατη και χρειάζεται ώθηση.
Αφορά τους νέους ανθρώπους και την ευτυχία τους
στις αστικές κοινότητες όπου τη βλέπουν με το σταγονόμετρο.
Γεια σας. Είμαι ο Γκριφ Ρις Τζόουνς και ήθελα να ευχηθώ
καλή επιτυχία.
Γεια σε όλους! Ήθελα να ευχηθώ
καλή επιτυχία στο ξεκίνημα για την ΩΘΗΣΗ.
Η ΩΘΗΣΗ είναι θαυμάσια οργάνωση και όλοι δουλεύουν πολύ σκληρά.
Βοηθάει στη μεταμόρφωση της ζωής αυτών
που το έχουν ανάγκη.
Οπότε, ναι, δώστε τα όλα.
Καλή επιτυχία, και να θυμάστε, προχωρήστε πάση θυσία.
Πάση θυσία.
ΩΘΗΣΗ, πάση θυσία.
- Πάση θυσία. - Πάση θυσία.
ΩΘΗΣΗ, πάση θυσία.
Πρέπει να βγάλω λόγο, αλλά θα επιστρέψω αμέσως.
- Εκεί; - Μετά, θα επιστρέψω αμέσως.
Πάση θυσία.
Καλησπέρα σας, κυρίες και κύριοι.
Ένα πελώριο ευχαριστώ που ήρθατε απόψε.
Θα ήθελα να πιείτε πολύ και να ξοδέψετε περισσότερα.
Δεν θα πω πολλά.
Σας αφήνω στα χέρια του επαγγελματία,
που θα προσφέρει μια διασκεδαστική βραδιά. Ο δημοπράτης μας, ο Νικ.
Σε ευχαριστώ πολύ, Τομ. Ευχαριστώ.
Ευχαριστώ πολύ.
Ευχαριστώ, Τομ. Ο Τομ Μονρό. Καλησπέρα σας.
Είμαι ο Νίκολας Λάμλεϊ. Επαγγελματίας δημοπράτης.
Η ποιότητα των αντικειμένων στον κατάλογο είναι απίστευτη.
Και είναι κοντά μας κάποιος που πρέπει να ευχαριστήσουμε.
Είναι ντροπαλός.
Μάλλον δεν τον γνωρίζετε, είναι απίθανο.
Είναι κλειστός τύπος.
Είμαστε τυχεροί που ήρθε απόψε ο κος Μπέρνι Ράιτ, κυρίες και κύριοι.
Ο Μπέρνι Ράιτ.
Θα θέλαμε να τον χειροκροτήσουμε θερμά. Ο Μπέρνι.
Σήκω πάνω, κάν' το.
Εξαιρετικά.
Ο Μπέρνι θέλει να πει δυο λόγια
για τον λόγο που αποφάσισε να κάνει αυτή τη γενναία προσφορά.
Έχω τον λόγο του.
- Δεν μπορώ να τον διαβάσω. - Απλώς θα τον διαβάσεις.
Σήκω πάνω, διάβασε τον λόγο και κατέβα.
Διάβασε τον λόγο του, λέξη προς λέξη.
Εντάξει; Απλώς διάβασε τον λόγο του.
Πάση θυσία.
Είναι δύσκολη στιγμή για τον Κρις.
Σκεφτείτε τι θα κάνατε στη θέση του.
Θα σταματούσατε ολόκληρη την εκδήλωση μέσα σε τόση αμηχανία
ή θα παριστάνατε τον ευεργέτη που ξέρετε ότι είναι μέσα νεκρός;
Θέλω το πιο θερμό σας χειροκρότημα.
Καλωσορίστε τον κύριο Μπέρνι Ράιτ, κυρίες και κύριοι.
Καλησπέρα σας.
Είμαι κάπως αγχωμένος. Να είστε επιεικείς μαζί μου.
Δεν εμφανίζομαι συχνά μπροστά σε κοινό όπως το αποψινό.
Βλέπω ότι πολλοί χαίρεστε που με βλέπετε. Καλό αυτό.
Δεν βρίσκομαι εδώ μόνο για να κόψω επιταγές
ώστε να κατασκευαστεί το κέντρο νεότητας.
Οι πρώτες σελίδες είναι γραμμένες λέξη προς λέξη.
Δεν έχω αποκτήσει δικά μου παιδιά ακόμα.
Έχω χρόνια μπροστά μου, οπότε, ελπίζω.
Αλλά χάρη στην ΩΘΗΣΗ, νιώθω ότι έχω αποκτήσει χιλιάδες παιδιά.
Και τώρα φτάνει σε δύο σημειώσεις.
"Ανέκδοτο με μπανάνα" και "ανέκδοτο για φινάλε".
Οπότε, ίσως μπορώ να τελειώσω με ένα ανέκδοτο, μάλλον.
Τι είναι στρογγυλό και απογοητεύει χιλιάδες παιδιά;
Ελπίζω όχι η επιταγή μου αν απορριφθεί.
Τέλος πάντων...
Σας ευχαριστώ πάρα πολύ.
Βάλτε βαθιά το χέρι στην τσέπη γι' αυτόν τον σπουδαίο σκοπό. Ευχαριστώ.
Ο κ. Μπέρνι Ράιτ, παρακαλώ.
Προχωράμε στη δημοπρασία. Έχουμε 25 αντικείμενα.
Δεν θα καθυστερήσουμε πολύ.
Έχω τη βοηθό μου, τη Χόλι, που θα τα δώσει όλα.
- Θα έρθει εδώ να... - Ήσουν καταπληκτικός.
Εντάξει.
Και ποιος θα ξεκινήσει με 2.000 λίρες;
Για αυτό εδώ.
Βγάζοντας λόγο μπροστά σε κόσμο, παραδέχεται ότι είναι ο Μπέρνι.
Είναι τεράστιο ψέμα.
Είναι δύσκολο να απεμπλακεί.
Αυτό συνέβη σιγά σιγά.
Και τώρα έχει μπλέξει πολύ.
Στις 5.000 λίρες.
Ένα, δύο, πουλήθηκε!
Το αντικείμενο 1, κυρίες και κύριοι. Ευχαριστώ.
Και τώρα, η έκπληξη της δημοπρασίας.
Και τώρα, θα διασκεδάσουμε.
Θα έχουμε ένα μυστικό αντικείμενο.
Το συνηθίζουμε αυτό. Θα φέρουμε ένα μυστηριώδες κιβώτιο.
Είναι μια ευκαιρία για όποιον θέλει να συμμετάσχει.
Ξεκινάμε από χαμηλά.
Αν δεν έχετε συμμετάσχει...
Πού πάνε;
Πρώτος πλειοδότης. Σηκώστε το χέρι.
Περίμενε, Κρις, περίμενε.
Να πάρει η οργή.
Το μυστηριώδες κουτί έρχεται και περιέχει κάτι υπέροχο.
Δεν είναι μπαλόνια ή φτερά.
Είναι κάτι που αξίζει να διεκδικήσετε.
- Περίμενε. - Διάολε.
- Τομ. - Κρις, ψυχραιμία.
Κυρίες και κύριοι, το κιβώτιο περιέχει κάτι.
Σας υπόσχομαι ότι αξίζει. Ποιος θα ήθελε να ξεκινήσει;
Πρέπει να αποκτήσουμε το κιβώτιο.
Δεν μπορώ να πλειοδοτήσω στην οργάνωσή μου.
Θα πλειοδοτήσεις εσύ, θα πληρώσω εγώ.
- Πρέπει να αποκτήσουμε το κιβώτιο, έγινε; - Εντάξει.
Χίλια πεντακόσια. Δύο χιλιάδες.
Δυόμισι. Τρεις χιλιάδες.
Εσείς, κυρία μου; Πλειοδοτείτε;
Τρεις χιλιάδες. Ακούω 3.500; Είναι καλό αντικείμενο. Άλλος;
Νέος πλειοδότης, εκεί πίσω. 4.000. Ο ευεργέτης μας. 5.000.
Ωραία. Μια χαρά.
Έξι χιλιάδες, ο κύριος.
Εφτά χιλιάδες. Ο Μπέρνι προσφέρει 7.000.
Ευχαριστώ πολύ. 7.000 λίρες.
Και οχτώ... 9.000 λίρες για τον Μπέρνι. Εννιά χιλιάδες!
Είναι αποφασισμένος. 9.000 λίρες.
Ίσως να γνωρίζει το περιεχόμενο. 9.000 λίρες.
Ο ευεργέτης μας δίνει 9.000 λίρες.
Πουλήθηκε στον Μπέρνι Ράιτ για 9.000 λίρες!
Μπορούμε να το μετακινήσουμε; Θα το μετακινήσουμε;
Και τώρα το συναρπαστικό σημείο, κυρίες και κύριοι.
Το περιεχόμενό του.
- Να το δούμε; - Ναι!
- Θέλουμε να δούμε τι περιέχει; - Ναι!
Να το ανοίξουμε, να πάρουμε τα λεφτά;
Άνοιξε το κιβώτιο.
Άνοιξε το κιβώτιο!
Θυμάσαι τι περιείχε το κιβώτιο;
Θυμάσαι; Μόνο iPad.
Ρίξε μια ματιά και πες ότι είναι iPad.
- Είναι το μόνο που έχεις να κάνεις. - Έρχεται.
- Να 'μαστε, λοιπόν. Άνοιξέ το. - Άνοιξε το κιβώτιο.
Δεν θέλω να χαλάσω την έκπληξη.
Θα κρατήσω το μυστικό για μένα.
- Όχι! - Λυπάμαι.
Άνοιξέ το.
Δεν το άνοιξε, κι αυτό δημιουργεί ένα πρόβλημα.
Ο Κρις δεν ξέρει ότι ανησυχεί άδικα.
Αυτό δεν είναι το κιβώτιο με τον Μπέρνι.
Εκείνο παραμένει στο γραφείο.
Είναι η πρώτη φορά που αρνείται να κάνει ό,τι του λένε.
Πρέπει να καταλάβει
ότι το πτώμα παραμένει στο γραφείο.
- Χωρίς καθυστέρηση, προχωράμε. - Συγχαρητήρια.
Σας έχω καλά νέα.
Θα βγάλουμε άλλο ένα κιβώτιο σε 20 λεπτά.
Μα...
Σας υπόσχομαι ότι περιέχει κάτι απίστευτο.
Λοιπόν, φεύγουμε. Θα είμαστε ψύχραιμοι, Κρις.
Εντάξει, ψύχραιμα. Πάμε.
Έξι χιλιάδες λίρες από την κυρία.
Προσφέρει κανείς 6.500; Βλέπω 6.500 από κάποιον;
6.500 λίρες.
Δόξα τω Θεώ.
Πού βρέθηκε το άλλο;
Κιβώτια.
Ήταν άλλο κιβώτιο, ξεκαθάρισέ το.
Ξέρεις κάτι; Όλα είναι εντάξει.
Υπήρχε κι άλλο εδώ κάτω. Χριστέ μου!
Δεν μπορούμε να το αφήσουμε εδώ. Άκου τι θα κάνουμε.
Κλειδί. Έχω το κλειδί του αυτοκινήτου του.
Πού είπε η Άλεξ ότι πάρκαρε το αυτοκίνητο;
Δεν έχω ιδέα. Είπε ότι έκλεινε την είσοδο.
Άρα κάπου κοντά στην είσοδο. Άκου τι θα κάνουμε.
Θα πάρουμε το πτώμα, θα το βάλουμε στο αυτοκίνητο.
Θα φανεί σαν να έπαθε έμφραγμα εκεί.
Κάποιος θα τον βρει στο αυτοκίνητο.
- Εμείς θα τον βρούμε μετά; - Εντάξει.
- Εμείς θα τον βρούμε. - Εντάξει.
Πολύ καλύτερα. Δεν μπορούμε να τον κουβαλήσουμε.
Περίμενε μια στιγμή.
Το βρήκα. Στην είσοδο έχει μια αναπηρική καρέκλα.
Θα πάω να τη φέρω εδώ.
Θα τον βάλουμε σε αυτήν και θα τον βγάλουμε έξω.
Θα φαίνεται σαν να μη νιώθει καλά, εντάξει;
Επιστρέφω αμέσως. Φέρνω την αναπηρική. Επιστρέφω, εντάξει, Κρις;
Ο Κρις έχει μπλεχτεί σε έναν ιστό από ψέματα.
Και αυτό είναι σημαντικό.
Θέλω να νιώσει ότι υπάρχει μόνο μία διέξοδος
όταν θα φτάσει στο τέλος του πειράματος και του υποδείξουν να διαπράξει φόνο.
Χίλιες διακόσιες λίρες είναι η προσφορά.
Εντάξει;
- Κρατάς γερά; - Ναι.
Μπράβο σου. Λοιπόν.
Να τον πιάσουμε. Τον κρατάς;
Σε περίπτωση που τον κοιτάξουν στα μάτια, εντάξει;
Γιατί θα φορούσε γυαλιά ηλίου μέσα;
Δεν νιώθει καλά. Τον βγάζουμε έξω.
Εσύ σπρώχνεις, εγώ ανοίγω δρόμο.
Δεν θέλω να τον αγγίξω, αλλά σουλούπωσέ τον.
Μπέρνι, θα σε κάνουμε να φαίνεσαι κομψός όπως πάντα, εντάξει;
Μια τελευταία βόλτα, φίλε.
Κρις, βαθιά ανάσα.
Το θέμα είναι αν θα με σταματήσει κανείς.
- Δεν θα μας σταματήσει κανείς. - Να αγγίξουν...
Όμορφα κι αργά.
Όμορφα κι αργά, σταθερά.
Η προσοχή τους είναι στη δημοπρασία, εντάξει;
Ξεκινάμε την πλειοδοσία με 1.000 λίρες.
Λογικό ποσό.
Χίλιες λίρες για να ξεκινήσουμε.
Χίλιες λίρες. Ευχαριστώ, κυρία.
Χίλιες λίρες. Δύο. Δύο χιλιάδες.
Ευχαριστώ, κύριε. 2.000.
Δύο πεντακόσιες. Τρεις χιλιάδες. Ευχαριστώ.
Τρεις χιλιάδες. Τρεις χιλιάδες λίρες.
Τέσσερις χιλιάδες λίρες. Δεν έχουμε άλλες προσφορές;
- 4.500. - Βάλ' το στην τσέπη.
Έχουμε νέα προσφορά στις 5.000. Ο κύριος στην αναπηρική.
Πέντε χιλιάδες λίρες.
Εναντίον σας.
- Στις 5.000 λίρες. - Κάναμε προσφορά.
Το δίνω στις 5.000 λίρες.
Έξι χιλιάδες. Σας ευχαριστώ, κυρία.
Η κυρία μπήκε με 6.000 λίρες.
Ο κύριος έφυγε. Είμαστε στις 6.000 λίρες.
Κάποιοι στέκονται έξω...
Για όνομα...
Κάποιοι απλώς περιφέρονται.
Έλα.
Αυτό που θα κάνουμε είναι να τον βάλουμε εδώ.
Δεν μπορεί να μείνει στην αναπηρική. Θα σπεύσουν να βοηθήσουν.
Θα τον βάλουμε στον καναπέ.
Θα φαίνεται σαν να ήπιε λίγο παραπάνω.
Θα φέρουμε το αμάξι του μπροστά
και θα τον κουβαλήσουμε έξω.
Δεν περνάει αναπηρική από εκεί. Είναι περιστρεφόμενη πόρτα.
Θέμα ασφάλειας. Αν δεν βγαίνει αναπηρική.
Το ξέρω. Παράλογο.
Κρις, άφησέ την εκεί δίπλα. Να μη φαίνεται.
Μπέρνι, επιστρέφουμε αμέσως και θα σε βάλουμε στο αμάξι σου, εντάξει;
Να μπουν οι μεθυσμένοι.
Ποιοι είναι αυτοί;
Αυτούς μην τους υπολογίζεις.
Είναι άκακοι, εντάξει; Κάτι παλικάρια.
Γυρεύουν τσαμπουκά. Τα έχουν τσούξει.
- Εντάξει; Ντέιβ! - Τομ, πώς πάει;
- Όλα καλά; - Πώς πάει;
Χαίρομαι που σε βλέπω. Γνώρισες τον Μπεν;
Ο Μπεν είναι φιλαράκι... Τι κάνεις;
Σπουδαία βραδιά.
Τα τσούξατε αρκετά, έτσι;
Αγκαλιά, φίλε.
- Αυτός είναι... - Αλήθεια;
Κοίταξέ τον.
Κοιτάξτε τον αυτόν!
Παλικάρια, απλώς ήπιε πολύ. Αυτό είναι όλο.
- Όλα καλά, φιλαράκι; - Όχι, αφήστε τον.
- Φιλαράκι; - Καλά είναι.
Κρις, είναι άκακοι. Παίξε μπάλα.
Θα φέρω το όχημα, φέρ' τον μπροστά.
Είναι άκακοι.
- Να βγάλουμε φωτογραφία. - Φωτογράφισέ μας.
- Όχι. Ακούστε. - Κάθισε. Θα σας φωτογραφίσω εγώ.
Όχι φωτογραφίες.
- Ορίστε. - Ναι, τράβα φωτογραφία.
Όχι φωτογραφίες.
Ακούστε. Αφήστε τον.
Εντάξει, χαλάρωσε.
Δεν κάνω πλάκα. Είστε λιώμα. Δεν θα θέλατε να σας δουν έτσι.
Εντάξει, φιλαράκι. Δίκαιο.
Εντάξει;
Ο μπαμπάς σου είναι;
- Όχι. - Αδερφός σου;
Πώς θα ένιωθες αν ήταν μπαμπάς σου;
Εντάξει, φιλαράκι. Σωστός.
Δίκαιο. Μία φωτογραφία μόνο.
Ναι;
Τον άφησε έξω από το κάδρο. Εξαιρετικό.
Δεν θέλει ενοχοποιητικές αποδείξεις
και δεν συμπεριέλαβε τον Μπέρνι στη φωτογραφία.
Ίσως να σκέφτεστε
ότι ο Μπέρνι κάνει σπουδαία δουλειά παριστάνοντας τον νεκρό.
Αλλά δεν είναι ο Μπέρνι αυτός.
Είσαι καλά, Μπέρνι; Μπέρνι;
Χάπια; Πού είναι;
Κρις, θα καλέσω ασθενοφόρο. Ψάξε στην τσάντα και στο πανωφόρι του.
Βρες τα και φέρ' τα εδώ. Μπέρνι;
Αλλάξτε το πτώμα. Αλλάξτε το τώρα.
Ήξερα ότι όποιος κι αν επιλεγόταν για το πείραμα
έπρεπε να πειστεί απόλυτα ότι είχε να κάνει με πεθαμένο.
- Είναι νεκρός; - Είναι.
Δεν έπρεπε μόνο να φαίνεται, αλλά να τον νιώθεις πεθαμένο.
Να τον χειριστείς σαν πραγματικό πτώμα.
Δύο μήνες νωρίτερα...
Γεια.
...ζήτησα τη βοήθεια των βραβευμένων με Όσκαρ ειδικών εφέ
Λου και Ντέιβ Έλσι, από το Igor Studios.
Για να λειτουργήσει το πείραμα,
ο νεκρός Μπέρνι έπρεπε να είναι πειστικός στο γυμνό μάτι.
Κάθε γωνία, σχισμή και ρυτίδα στο πρόσωπο του Σάιμον καλουπώθηκε
και καλύφθηκε με γυψοταινίες.
- Θα πεταχτεί έξω. Ορίστε. - Συγχαρητήρια.
- Το αρνητικό του προσώπου σου. - Απίστευτο βάρος.
- Ναι, δεν είναι; - Δεν το περίμενα αυτό.
Κάθε λεπτομέρεια καλουπώθηκε, καθώς και τα άκρα του Σάιμον...
Δεν βαριέσαι ποτέ.
...ο πισινός, τα αφτιά, ακόμα και το εσωτερικό του στόματός του.
Εντάξει. Φτύσ' το, αν θέλεις.
- Συγγνώμη. - Μπορούμε να το ξανακάνουμε.
- Αυτός δεν είναι; - Ναι, αυτός είναι.
Ουσιαστικά, καλούπι από πηλό.
Μετά την κουβέντα μας, το σκέφτηκα
και νομίζω ότι είμαι πιο πανικοβλημένος απ' όσο πριν.
Δεν υπάρχουν περιθώρια λάθους και αυτό με ξαγρυπνάει τα βράδια.
Κι εσένα. Ωραία.
Συνήθως, αρκεί να δείχνουν σωστά.
Δεν τα αγγίζουν.
Μία από τις σκέψεις μου ήταν ότι πρέπει να έχει τένοντες, φλέβες.
- Τα πάντα. Ναι. - Ναι.
Θα βρούμε έναν τρόπο.
Όλα κρίνονται στη λεπτομέρεια. Να είναι φυσιολογικά στην αφή.
Πρέπει να νιώθεις το δέρμα και τα οστά και το βάρος του...
ρεαλιστικά. Είναι κάτι...
Είναι λεπτομέρειες που δεν είχα σκεφτεί.
Φωτογραφήθηκαν οι τρίχες του Σάιμον ώστε να αντιστοιχιστούν μία προς μία
και να προστεθούν στο ρεαλιστικό δέρμα από σιλικόνη.
Έβαλα μερικές τρίχες και στα αφτιά και στη μύτη.
Όλες αυτές οι μικρολεπτομέρειες
αυξάνουν το επίπεδο πειστικότητας.
Επιτέλους, μετά από δύο μήνες εργασιών, το παραλάβαμε.
Είναι εντελώς απίστευτο.
Το να βλέπεις τον εαυτό σου στον καθρέφτη
είναι σαν φτωχός συγγενής, δεν είναι τίποτα μπροστά σε αυτό.
Δεν σε προετοιμάζει για την τρισδιάστατη τελειότητα.
Για πρώτη φορά στην ιστορία των ειδικών εφέ,
αντίγραφο ανθρώπου σε φυσικό μέγεθος, που κινείται σωστά, δίνει σωστή αίσθηση...
Και νιώθεις τα οστά του.
...κι έχει τέλεια εμφάνιση.
Θα έπειθε τους πάντες. Είμαι δίπλα του και είμαι πεπεισμένος.
17 ΛΕΠΤΑ ΜΕΧΡΙ ΤΗΝ ΩΘΗΣΗ
Παλικάρια, φτάνει. Ήπιατε αρκετά.
Επιστρέψτε στη δημοπρασία να ξοδέψετε περισσότερα χρήματα.
Πάμε, κουνηθείτε. Καλή σας νύχτα.
Αντίο, παίδες. Ευχαριστώ πολύ. Τα λέμε. Ό, τι καλύτερο.
Ποιοι είναι;
Είναι κάτι παλιο... Δεν βρίσκω το αυτοκίνητο.
Δεν το βρίσκω. Έψαξα παντού.
Τα 'χω πάρει!
Τομ, ηρέμησε. Απλώς ηρέμησε.
- Νερό. - Είμαι εντάξει.
Έχω μια καλύτερη ιδέα. Πολύ καλύτερη.
Θα τον πάρουμε και θα τον βάλουμε κάτω στη σκάλα.
- Εντάξει; - Γιατί;
- Θα φαίνεται σαν να έπεσε από τη σκάλα. - Δεν μου αρέσει η ιδέα.
Δεν μπορούμε να κάνουμε κάτι άλλο.
Μόνο προς τα έξω μπορούμε να πάμε.
Και μόνο στη σκάλα.
Το συζητάμε εκεί. Βάλ' τον στην αναπηρική και πάμε.
Όταν φύγουν όλοι, τον βρίσκουμε, κι όλα καλά.
Όταν φύγουν όλοι, θα πάμε εκεί. Είμαι καπνιστής.
Θα πάμε από πίσω και θα πούμε "Ο Μπέρνι!" Έλα.
Πρόσεχε.
Έλα, Μπέρνι... Έλα.
Εντάξει.
Κρις, σπρώξε πάλι εσύ. Θα ανοίξω δρόμο.
Πάμε.
Δεν πρέπει να είναι κανείς εδώ, αλλά θα πάμε αργά.
Καλά πας.
Με την ησυχία σου. Θα προηγηθώ για να βεβαιωθώ.
Εντάξει, πάμε.
Κρις, αν το κάνουμε αυτό, τελειώσαμε. Αν το κάνουμε, είμαστε εντάξει.
Δεν είναι το καλύτερο μέρος γι' αυτόν.
Έχω πολλά στο μυαλό μου τώρα.
Πρέπει να λύσουμε το πρόβλημα. Έτσι το λύνουμε.
Οπότε, ας... Πιάσε τα πόδια του πάλι.
Να πιάσω τα χέρια του. Έλα, Μπέρνι.
Εντάξει.
Να τον αφήσουμε κάτω, εντάξει;
Να τον ακουμπήσουμε έτσι. Να τον αφήσουμε στο πλάι.
Ναι. Εδώ είμαστε. Έτσι. Εντάξει.
Έλα.
Έλα... Μάλιστα.
Οπότε, αυτό που συνέβη. Κάτσε να το σκεφτώ. Κάτσε.
Ένιωσε αδιαθεσία.
Σκόνταψε στα σκαλιά, έπεσε, έπαθε καρδιακή προσβολή.
Μια στιγμή.
Αν είχε πέσει, δεν θα είχε μελανιές;
Όχι.
Να του τις κάνουμε.
Όχι.
Θα είχε, αν έπεφτε από τη σκάλα;
Μπορεί να έπαθε έμφραγμα κι έπεσε.
Δεν θα τον πονέσει. Είναι σημαντικό. Δεν θα τον πονέσει.
- Κοίτα, είναι νεκρός. - Ναι, δεν πειράζει.
Δεν θα νιώσει τίποτα. Κλότσα τον.
Όχι.
Εντάξει, προσπαθούσα να το σκεφτώ.
- Είναι καλά εκεί. - Ναι.
Ξανά. Δεν θα πονέσει.
Ξαναπές ότι είναι νεκρός.
Κλότσα τον στο στομάχι. Δεν πονάει.
Όχι, δεν θα τον αγγίξεις. Αυτό το ξέρω, να 'σαι σίγουρος.
Καλώς. Εντάξει.
- Δεν τον αγγίζει κανείς. - Πάρε την αναπηρική.
Ελπίζαμε ότι θα κλοτσούσε το πτώμα
για να προκαλέσει μώλωπες.
Είναι η δεύτερη φορά που ο Κρις δεν έκανε
αυτό που του ζητήσαμε.
Ίσως να μην κάνει αυτό που θέλουμε, δεν ξέρω, αλλά μπράβο του.
Θυμάσαι αυτούς στην ταράτσα πριν;
- Τους γνώρισες; - Μόνο μπροστά.
Θα τους χαιρετίσουμε γρήγορα.
Με ξέρουν.
Οι άνθρωποι που ο Κρις γνώρισε νωρίτερα ήταν στην ταράτσα όλο το βράδυ.
Δεν τον έχουν δει να παριστάνει τον Μπέρνι.
- Γεια σας, παιδιά. - Γεια.
Γεια. Παιδιά, θυμάστε τον Κρις;
- Ναι, σίγουρα. Τι κάνεις; - Γιουτζίν, Άλεξ, Γκρέιαμ.
- Όλα καλά; - Κρις, πώς είσαι;
- Είσαι ο Τομ; - Ναι.
Γεια, είμαι η Νίκι. Η γυναίκα του Μπέρνι.
- Χαίρω πολύ. - Παρομοίως. Έχω ακούσει πολλά.
Πού είναι ο Μπέρνι; Τον ψάχνω.
- Πετάχτηκε έξω για τσιγάρο. - Αλήθεια;
Θέλω να του μιλήσω. Έπρεπε να είμαι στην πόλη με κάτι φίλους
κι αυτός δεν σηκώνει το τηλέφωνο.
Να σε βοηθήσω εγώ σε κάτι;
- Θα του δώσεις αυτά τα χάπια; - Ναι.
Έπρεπε να τα πάρει πριν από 20 λεπτά.
Χάπια για ποιο πράγμα;
Έχει μια διαταραχή ύπνου.
Αν πάθει κρίση, γίνεται σαν το πανί,
ιδρώνει, πέφτουν οι παλμοί του.
Έχει τα χάλια του. Σαν νεκρός, θα έλεγα.
Ενώ είναι ζωντανός;
Ναι, φυσικά. Οπότε, βάλτε τον σε άνετη θέση.
Αν πάθει κάτι, που δεν νομίζω.
Πόσα παίρνει; Συγγνώμη.
- Συγγνώμη, Νίκι. Πόσα παίρνει; - Δύο.
- Δύο; - Μόνο δύο, ναι.
Εντάξει, αντίο. Αντίο!
Η σύζυγος, που ρίχνει τη βόμβα ότι ο Μπέρνι δεν είναι νεκρός,
θα επιταχύνει τα γεγονότα προς την τελική στιγμή συμμόρφωσης.
- Τομ, είσαι καλά; - Για όνομα!
- Είσαι... Τομ; - Ακούστε, παιδιά.
Ακούστε, απλώς... Δεν το αντέχω άλλο. Ελάτε μαζί μας.
- Θα σας εξηγήσω. - Τομ, τι τρέχει;
Ελάτε μαζί μας και θα σας εξηγήσω.
- Εντάξει, πάμε. Είναι... - Τι ακριβώς συμβαίνει;
- Δεν ξέρω. - Κρις;
Επιστρέφουν για να βρουν το πτώμα και να εξηγήσουν τι συνέβη.
Με αγχώνεις πολύ.
Κρις, θα χρειαστούμε τη βοήθειά τους. Πες τους τα όλα.
Ό, τι συνέβη απόψε, απλώς πες τους.
- Τι, τώρα; - Ναι.
- Πες τους τα όλα. - Τι να μας πει;
Εντάξει, οπότε...
Θα τους εξηγήσεις εσύ;
Κρις, πες τους τα όλα. Θα τους χρειαστούμε.
Με σύστησαν στον Μπέρνι, έναν αξιαγάπητο άνθρωπο.
Έπαθε κρίση, που υποθέσαμε, λόγω της ηλικίας του
και της υγείας του, ότι ήταν καρδιά.
Οπότε, δυστυχώς, υποθέσαμε ότι ο Μπέρνι είχε πεθάνει.
Που είναι τραγικό. Είναι φριχτό, αλλά...
Οπότε, αποφασίσαμε ότι σε τόσο σημαντική εκδήλωση...
"Αποφασίσαμε", είπε. "Αποφασίσαμε". Εμπλέκει και τον εαυτό του.
Οπότε, προσποιήθηκα ότι είμαι ο Μπέρνι.
Ειλικρινά, δεν ξέρω τι να πω.
- Λυπάμαι πολύ. - Εντάξει.
Πού είναι ο Μπέρνι τώρα;
Γυρίσαμε στο γραφείο και τον βάλαμε σε μια αναπηρική.
Τον ακουμπήσαμε στη βάση της σκάλας.
Ο μόνος λόγος που το κάναμε
ήταν επειδή σκεφτήκαμε ότι ήταν καλύτερα να βρεθεί σε φυσική στάση.
Εγώ και ο Τομ θα το χειριζόμασταν, με διασώστες...
- Εντάξει. - Δεν έχει γίνει κάτι κακό εδώ.
Είναι απολύτως εντάξει.
Και τώρα μάθαμε ότι έπαθε κρίση.
- Πρέπει να πάρει τα χάπια. - Δώσ' του τα.
Εντάξει.
- Μου κάνεις πλάκα. - Μήπως μας δουλεύετε;
- Είναι κάποιο... - Έλα τώρα. Μια στιγμή.
- Κρις, εδώ δεν τον αφήσαμε; - Τι τρέχει;
- Εδώ ήταν. - Τι τρέχει;
Κάνετε πλάκα; Γιατί δεν είναι αστείο.
- Πού είναι ο Μπέρνι; - Εδώ τον αφήσαμε.
Κρις, εδώ δεν τον αφήσαμε;
Εδώ είμαι, καθάρματα. "Κλότσα τον στο στομάχι!"
- "Βάλ' τον στο κιβώτιο!" - Μπέρνι!
Στην ταράτσα, πάμε!
Σίγουρα ανεβαίνει εκεί;
Εντάξει.
Όσα συνέβησαν σε αυτό το πείραμα
ήταν σχεδιασμένα με προσοχή.
Ο Κρις έχει βρεθεί σε καθεστώς συμμόρφωσης
μέσω μικρών δουλικών πράξεων.
Ο διευθυντής της οργάνωσης τον πίεσε να κρύψει το πτώμα.
Και τώρα αποδέχτηκε την ευθύνη του στα άλλα μέλη της οργάνωσης ΩΘΗΣΗ.
Οι πράξεις του ίσως να τους έβαλαν σε μπελάδες
και τη φιλανθρωπική οργάνωση σε κίνδυνο.
Εντάξει, πάμε. Ελάτε.
3 ΛΕΠΤΑ ΜΕΧΡΙ ΤΗΝ ΩΘΗΣΗ
Μπέρνι.
"Βάλ' τον στο κιβώτιο! Κλότσα τον!"
Λυπάμαι πολύ, Μπέρνι.
Με παρατήσατε για νεκρό!
Εντάξει, ξεκινάμε.
Δεν σας δίνω δεκάρα τσακιστή!
Τα άκουσα όλα.
- Κλότσα τον στο στομάχι. - "Κλότσα τον". Στα τσακίδια!
- Είστε μάρτυρές μου! - Ηρέμησε.
- Όχι, θέλω να καπνίσω! - Κάτω.
Στο διάολο οι κανόνες ασφάλειας. Δώστε μου ένα τσιγάρο!
- Δώστε μου ένα τσιγάρο! - Μπέρνι.
Παιδιά, ελάτε εδώ. Ελάτε.
Τι διάολο κάνατε;
- Μόνο ό,τι μου είπε. - Μη φωνάζεις.
Θα πάτε φυλακή, το ξέρετε;
Θα σας πάνε μέσα, καταλαβαίνετε;
Είναι εκατομμυριούχος. Θα το φροντίσει.
Τι θα κάνουμε; Εγώ δεν θα χάσω το συμβόλαιο.
Έχω να πληρώσω τέσσερα συνεργεία!
Η οργάνωση ξόφλησε, Τομ, καταλαβαίνεις;
Θα μας κάνει μήνυση. Θα χάσουμε τη δουλειά μας.
- Παιδιά, τι θα κάνουμε; - Δεν ξέρω.
- Θεέ μου! - Πήρε τα χάπια;
Πρέπει να προσέχει εκεί που κάθεται. Θα πέσει.
Όχι, παιδιά. Το βρήκα.
Ανέβηκε πάνω, είχε πιει πολύ...
Δεν είχε τα χάπια του.
- Τι θα πει αυτό; - Οπότε...
Οπότε τι;
Θεέ μου!
Ένα ατύχημα.
Έπαθε κρίση, είχε ατύχημα.
- Όχι. - Αυτό είναι.
Τι εννοείς; Του φέρνει ύπνο.
- Δεν τον σκοτώνει. - Όχι, όταν ήταν νεκρός,
όπως νομίζατε, όλα ήταν μια χαρά.
Μόνο μια χαρά δεν ήταν. Πίστεψέ με.
Πόσο καλά θα είσαι όταν θα πας φυλακή;
Τι έκανες; Προσποιήθηκες ότι ήσουν αυτός; Αυτό ήταν απάτη.
- Πρέπει να αποφασίσουμε. - Πρέπει.
Πρέπει να συμφωνήσουμε όλοι.
- Έλα! - Με την καμία.
Όχι, ας πάω φυλακή.
- Έτσι κι αλλιώς θα πας. - Θέλουμε να το αποτρέψουμε.
- Κρις, είναι η μόνη λύση. - Να μην πας φυλακή.
- Είναι η μόνη λύση. - Είναι η μοναδική διέξοδος.
Θα υιοθετήσουμε την ίδια ιστορία.
- Την ίδια ιστορία. - Εντάξει.
Είμαστε όλοι σύμφωνοι.
Εντάξει.
Και ποιος θα το κάνει;
Ποιο;
- Είναι προφανές. - Ποιος θα το κάνει;
- Πάση θυσία. - Τι να κάνει;
- Κρις, πρέπει να το κάνεις εσύ. - Όχι.
Πρέπει να το κάνεις εσύ.
Ούτε που καταλαβαίνω τι εννοείτε.
Μιλάμε για το να πάθει ατύχημα.
Μην ανησυχείς. Δουλεύουν για μένα.
Απλώς πλησίασέ τον, βάλε το χέρι σου στην πλάτη του...
- Πάση θυσία. - ...και σπρώξε τον δυνατά.
- Πρέπει, Κρις. - Πάση θυσία.
Πλησίασέ τον, βάλε το χέρι σου στην πλάτη του και σπρώξε.
Κάν' το.
- Αποκλείεται. - Πάση θυσία.
- Άκουσε. - Όχι, αποκλείεται.
- Πάση θυσία. - Πάση θυσία. Κάν' το.
Ας πάω φυλακή. Δεν το κάνω.
- Ή το κάνεις ή φεύγεις. - Θα φύγω.
Θα φύγω.
Θα σηκώσω και τα χέρια ψηλά. Αποκλείεται. Λυπάμαι.
Λυπάμαι, αλλά αποκλείεται.
Θα φύγω.
Κρις.
Γεια σου. Είσαι καλά;
- Όχι. - Όχι. Εντάξει.
Ηρέμησε. Ήταν εκπομπή για την κοινωνική συμμόρφωση.
Πόσο συμμορφώνεται κάποιος,
πόσο πολύ μπορεί να εξωθηθεί για να υπακούσει.
Αν θα έφτανε να σπρώξει κάποιον από ένα κτίριο.
Και δεν το έκανες. Συγχαρητήρια!
- Όχι! - Γύρνα πίσω να τους χαιρετίσεις.
Συγχαρητήρια, ήταν εκπληκτικό. Αυτός είναι ο Σάιμον.
Τώρα θέλω να σε πετάξω κάτω.
Ο Κρις άρχισε πάλι να αποφασίζει μόνος.
Αλλά δεν το κάναμε αυτό μόνο με τον Κρις.
Μέσα σε δύο μέρες, επαναλάβαμε το πείραμα τέσσερις φορές.
ΟΙ ΑΛΛΟΙ ΤΡΕΙΣ
- Χαίρω πολύ. - Ευχαριστώ, Άλεξ.
- Μάρτιν; - Ναι.
- Χάνα. - Ναι!
- Χαίρω πολύ. - Σίγουρα δεν έχει κρέας;
Σχεδόν καθόλου.
Σχεδόν καθόλου ή καθόλου;
Ναι, βάλ' τα όλα.
Η μαμά μου είναι χορτοφάγος.
Έλα τώρα.
Θα με σκότωνε αν της το έκανα αυτό.
ΣΥΝΑΝΤΗΣΗ ΜΕ ΤΟΝ ΜΠΕΡΝΙ
- Χάρηκα. - Δεξιόχειρας;
- Όντως. - Μάλιστα.
Ένα ποτό πρώτα;
Γεια, είμαι ο Γιουτζίν Τέρκινγκτον. Τι κάνεις;
Γιουτζίν Σπέλερ, χαίρω πολύ.
Γιουτζίν Γουάικς. Καλά;
- Έχουμε το ίδιο επώνυμο. - Πλάκα κάνεις! Τέλεια!
- Όταν γυρίσεις πίσω. - Δεν καταλαβαίνω...
Μπέρνι!
Ο ΘΑΝΑΤΟΣ
Είναι νεκρός.
Πιάσε τα πόδια του. Συγγνώμη, Μπέρνι.
Θα σε αφήσουμε στην ησυχία σου, Μπέρνι.
Χάνα, σε θέλω συγκεντρωμένη. Μείνε μαζί μου.
Τι Μπέρνι, τι Μπερναντέτ.
Εσύ θα είσαι η Μπέρνι.
Εσύ θα είσαι ο Μπέρνι.
Εσύ θα είσαι η Μπέρνι. Γεια.
ΤΟ ΑΝΕΚΔΟΤΟ
Μου έδωσαν μια μπανάνα, ενώ δεν ήθελα,
οπότε έκανα πως την έτρωγα,
αλλά την πέταξα στα σκουπίδια.
Σας ευχαριστώ.
Η ΚΛΟΤΣΙΑ
Να ακουμπήσει στο πλευρό του.
Δεν θα είχε μώλωπες;
- Θα είχε μώλωπες. - Ακριβώς. Ναι.
Κλότσα τον στο στομάχι. Εγώ θα φυλάω τσίλιες.
Ωραία. Πάρε την αναπηρική.
Εντάξει. Άλλη μία φορά. Νομίζω αρκεί. Άλλη μία φορά.
Τελευταία φορά.
- Τον κλότσησα στο στομάχι. - Θεέ μου!
- Δεν είχα επιλογή.
Μπέρνι, συγγνώμη.
Κλοτσιά στο στομάχι;
Με παρατήσατε για νεκρό!
Άκουσα μέχρι και την τελευταία λέξη!
"Κλότσα τον!" Να πάρει ο διάολος!
Η ΩΘΗΣΗ
Τι διάολο θα... Τον κλότσησες;
Δεν σκεφτόσουν; Θα σε χώσει στη φυλακή.
- Το ξέρεις; - Θα πάτε φυλακή. Θέλω να πω...
Είναι απάτη. Απάτη.
Να βρούμε λύση.
Λίγο πριν, όταν νόμιζες ότι ήταν νεκρός;
Όλα ήταν εντάξει.
Όλα δεν ήταν καλά; Όλα ήταν καλά.
- Όχι. - Πρέπει να αποφασίσουμε.
- Πάση θυσία. - Ανέβηκε πάνω, έπαθε ατύχημα.
Ατύχημα... Όλοι ενωμένοι.
Και οι έξι. Εντάξει; Καλά;
Θεέ μου.
- Εντάξει. - Ναι, εντάξει.
Ωραία. Και ποιος θα το κάνει;
Δεν είναι προφανές;
- Η Χάνα. - Χάνα, ρώτησες τι μπορώ να κάνω.
Εσύ θα το κάνεις, Μάρτιν.
- Μια σπρωξιά στα γρήγορα. - Πάση θυσία.
- Θα του δώσεις μια γερή σπρωξιά. - Πάση θυσία.
- Πάση θυσία, κάν' το. - Πάση θυσία.
Απλώς κάν' το.
- Πάση θυσία. - Πάση θυσία.
Πάση θυσία.
- Πάση θυσία. - Πάση θυσία.
ΩΘΗΣΗ!
Να πάρει ο διάολος!
Είσαι καλά;
Το ξέρω, τραγικό. Είσαι καλά;
Εκείνος είναι καλά. Έλα να δεις.
Είναι δεμένος με σχοινί.
Αν καλύψεις το φως, θα μπορέσεις να δεις
ότι του λύνουν τα σχοινιά.
Κοίτα, είναι καλά.
Εντάξει;
Είχε στηθεί έτσι ώστε να δούμε αν θα το έκανες,
αλλά οι περισσότεροι θα το έκαναν.
Δεν το πιστεύω ότι συμφώνησα.
Παραλίγο να μην το κάνω.
Ναι, δίστασες. Σε έβλεπα από εκεί.
- Δίστασες και μετά... - Ναι.
Οι περισσότεροι το έκαναν.
Ναι.
Εντάξει. Αγκάλιασέ με.
Πάρε ανάσα.
Πάμε κάτω να τους χαιρετίσουμε όλους.
- Να πιούμε ένα ποτό. - Δεν θα το έκανα.
Ακολουθώ κανόνες. Είμαι υπάκουος άνθρωπος.
Δεν νομίζω ότι θα αλλάξει αυτό. Είναι στο πετσί μου.
Αλλά πρέπει να υπερασπίζομαι τον εαυτό μου περισσότερο.
Αυτό είναι κάτι που θέλω να κάνω.
Νομίζω ότι με έκανε λίγο πιο δυνατή.
Νόμιζα ότι ήμουν από αυτούς που δεν θα το έκαναν.
Ότι θα πρόβαλλα αντίσταση και θα έλεγα "Δεν το κάνω".
Στο εξής, θα προσπαθήσω να ζω τη ζωή μου στο έπακρο
χωρίς να επηρεάζομαι από τρίτους.
Δεν μπορείς να φυλάγεσαι πάντα, γιατί έτσι θα είσαι πάντα στην τσίτα,
κάτι που δεν είναι καλό, αλλά σίγουρα,
σε συγκεκριμένες καταστάσεις,
σκέψου πριν πράξεις και πες "Τι κάνω;"
Το θέμα του πειράματος δεν ήταν ποιος έσπρωξε και ποιος όχι.
Το ζήτημα ήταν οι συμμετέχοντες να ενεργήσουν ενάντια
στην ηθική και τις αξίες τους, την προσωπικότητά τους.
Το θέμα είναι ότι όλοι είμαστε επιρρεπείς σε τέτοιου είδους επίδραση,
είτε από μια ομάδα ομοίων είτε από μια ιδεολογία.
Είναι σαν να μας δίνουν το σενάριο κάποιου άλλου για τη ζωή,
με τα δικά του πιστεύω και τις δικές του φιλοδοξίες.
Αλλά κατανοώντας τον τρόπο που μπορούν να μας χειραγωγήσουν,
μπορούμε να γίνουμε πιο δυνατοί, μπορούμε να αρνηθούμε.
Αποκλείεται. Λυπάμαι.
Μπορούμε να τους απωθήσουμε.
Υποτιτλισμός: Αριστέα Μετζητάκου